27 снежня ў г. Ганцавічы па вуліцы Працоўная, 8, прыкладна ў 16 гадзін загарэўся прыватны гараж. Да прыбыцця падраздзялення раённага аддзела па надзвычайных сітуацыях пажар пачаў тушыць гаспадар Аляксандр Жалезны разам з суседзямі. З дапамогай пажарных узгаранне было ліквідавана за 25 мінут. Агнём пашкоджаны драўляныя перакрыцці і дрэваапрацоўчыя станкі. Мяркуемая прычына пажару — парушэнне правілаў эксплуатацыі металічнай печы.